**Съботно - неделно арт училище**

Събота от 11:15 до 14:15

Неделя от 11:00 до 14:00 (при събиране на втора група)

**Описание**

* Детето ви обича да рисува, моделира, изрязва и лепи.
* Непрекъснато си измисля приказни истории, пресъздава различни герои и ви включва в театрални роли.
* Отвътре кипи от творчески идеи, но се притеснява от изява.

Съботно-неделното училище на Арт кутия е прекрасна възможност за децата да прекарат половин ден в творческа атмосфера, където понесени от вихъра на фантазията да създават светове, изпълнени с мечти и желания.

При нас заниманията с изкуство са една игра, в която въображаемия свят на децата се изпълва с цвят, форма, история, диалози и персонажи. Също така им помага да развият наблюдателност, способност за екипна работа и да се чувстват по-уверени в себе си.

Проектът включва рисуване, приложни и сценични изкуства.

Научаваме основни техники при изграждане на рисунката, моделираме с пластелин и глина в релеф и обем, създаваме колажи допълвайки живописно образите и композициите, а разнообразните материали за рециклиране се превръщат в произведения на изкуството.

Чрез различни техники и игри децата усвояват основите на актьорското майсторство, драматургията, кукления театър, театър на предмета и театър на сенките. В зависимост от възрастта те се запознават със споменатите сценични изкуства на различно ниво. Опознавайки богатството от възможности на театралния език, децата сътворяват нещо свое, ново и различно от стереотипите.

С помощта на професионални художници, актьори и режисьори, те научават как магичната сила на нашето въображение може да прави чудеса, как ни помага с прости средства да сътворим светове.

**Програма**

Заниманията са разделени в 3 модула по 10 урока + 11-то занимание – тържество с родителите, на което децата демонстрират наученото.

От 13.01.2018 продължаваме с втория модул:

Събота:

11.15 - 11.30 - Посрещане на децата. Музикално-двигателни игри.

11:30 - 12:45 - Сценични изкуства (актьорско майсторство, пластика, драматургия, куклен театър и театър на сенките)

12:45 – 13:00 - Почивка и плодова закуска

13:00 - 14:15 - Рисуване и приложни изкуства (рисуване, живопис, колаж и отпечатък, моделиране, конструкции и кукли с материали за рециклиране)

Втора група – при необходимост – неделя 11:00 – 14:00ч със същата програма

**Цени**

* Такса за 1 модул от 10 занимания: 320 лв *– заплаща се на първото занимание*

За второ дете: 10% намалениеот такста на второто дете; Отстъпка „доведи приятел“ – по 5% за всяко от двете деца

**Условия за записване**

* Попълен информационен формуляр с данни за детето и информация за връзка с родителите и внесена такса

|  |  |
| --- | --- |
|  | **Адрес:** гр. София, ж.к. Борово, ул. Рoдопски извор, бл.234 до Т-маркет**Телефон за връзка:** 0876 326 366 / 0888 588 006 **Сайт: artkutia.com Фейсбук: Арт кутия** |